stanford-oval/wikipedia huggingface dataset:
Team Fortress 2
הדמויות > דמויות הגנה

Demoman (איש חומרי הנפץ - גרי שוורץ) - אלכוהוליסט מסקוטלנד בעל כמות HP בינונית, הדמות היחידה שהנשק המשני שלה מהווה נשק ראשי לכל דבר יחד עם הנשק הראשי. בזכות כלי-נשק אלו הוא מכסה שטח רב. הוא מצויד ברובה רימונים, רובה פצצות דביקות ובקבוק וויסקי המשמש כנשק לטווח קצר. ביחד עם המרגל הוא דמות טובה להריסת מבנים של המהנדס. ה-Demoman הוא שיכור, ומחזיק בקבו את ה-Demoknight אשר משתמש בנעליים מיוחדות, מגן וחרב. בדומה לחייל, גם ההוא מסוגל לקפוץ גבוה מאוד על ידי שימוש ברובה הפצצות הדביקות.
(Heavy (Weapons Guy (איש כלי הנשק הכבדים - גרי שוורץ) - בחור רוסי ושמן. בעל כמות החיים הגבוהה ביותר במשחק, ובעל כוח האש החזק במשחק. חסרונו הוא איטיותו הרבה וגודלו. מצויד במיני גאן, רובה ציד/כריך ואגרופיו העוצמתיים.
Engineer (מהנדס - גראנט גודייב) - מהנדס מטקסס. הוא בעל כמות חיים נמוכה, אך יכולתו המיוחדת לבנות מכונות שיועילו לקבוצתו, כגון משגרים, מכונת ירייה וספק תחמושת וחיים, הפכו אותו לדמות ההגנה יעילה. המהנדס מצויד בשוט-גאן, מפתח שוודי ואקדח.
הדמויות > תומכים

Medic (חובש/רופא - רובין אטקין דאונס) - מנתח ללא רישיון משטוטגרט, גרמניה. הרופא הוא דמות תומכת ולא קרבית. יכולתו לרפא את חבריו לקבוצה ולהפעיל מצב מיוחד בו הוא והפציינט שלו בלתי פגיעים(uber-charge) הופכים אותו לדמות חשובה בכל קבוצה. הרופא בעל כמות חיים נמוכה ומצויד ברובה מזרקים, מסור ניתוחים ורובה ריפוי איתו הוא מרפא את חבריו לקבוצה. בנוסף על כך, יש לו יכולת לתת תוספת חיים לחברי קבוצתו בעודו מרפא אותם, וכאשר הוא מפסיק לרפא תוספת החיים יורדת בהדרגה. במצב ה-co-op הוא יכול להחיות את חברי הקבוצה שלו. בנוסף לכך יש לו רובה מיוחד אשר נותן לו אופציה לרפא את האנשים שאיתו בקבוצה ולהרעיל את היריבים.
Sniper (צלף - ג'ון פטריק לוריי) - בחור ניו זילנדי שגדל באוסטרליה. בעל כמות חיים נמוכה. לצלף יש רובה צלפים, המאפשר לו לירות לטווח ארוך. יש לו גם רובה אוטומטי קטן וסכין קוקרי. לפעמים הוא מצויד גם בקשת או בצנצנת שתן, אותם ניתן להשיג במהלך המשחק. כמו כן, עם רובה הצלפים או הקשת ניתן לכוון ישר לראשו של שחקן האויב ולהרוג אותו בירייה אחת (Headshot).
Spy (מרגל - דניס בייטמן) - מרגל צרפתי. בעל כמות חיים נמוכה מאוד, אך יש לו יכולת מיוחדת להתחפש לאחד מחברי הקבוצה היריבה, להסוות את עצמו ולהיות בלתי נראה לזמן מוגבל. הוא מצויד בסכין פרפר קטלנית שביכולתה להרוג את היריב במכה אחת על ידי דקירה מדויקת בחוט השדרה (דקירה בגב). בנוסף לכך אקדח שעון שהופך אותו לבלתי נראה וטייפ שיכול לחבל במכונות המהנדס ולבסוף להרסם. לפי האנימציות ש־VALVE הוציאו לאור, הוא מנהל מערכת יחסים רומנטית עם אימו של Scout. ולפי רצועות הקומיקס הוא גם אביו.
הדמויות > דמויות מחוץ למשחק

The Administrator (המנהלת - אלן מקליין) אישה מבוגרת ששכרה את כל תשע הדמויות להילחם. ל־Administrator אין הופעה פיזית במשחק, אבל אפשר לשמוע את ההוראות וההתראות שהיא מחלקת לקבוצה שלך - כגון התקרבות של ה־Payload לנקודה או ניצחון של סיבוב. אין לה שם מוגדר, אבל VALVE נתנו לה את השם הפשוט: The Administrator.
Miss Pauling (גברת פאולינג - אשלי ברץ') העוזרת של ה־Administrator. פאולינג היא אישה צעירה, ובהערכה בגיל של Scout. ישנה מין מערכת יחסים נסתרת בינה לבין Scout - הוא מאוהב בה, אך לפי הקומיקסים, הטקסטים והאנימציות ש־VALVE הוציאו לאור, היא לא מחזירה אליו שום סימנים של אהבה בחזרה. לפי העלילה, פאולינג מסדרת בשביל ה־Administrator את העבודה ומחלקת משימות לשכירי החרב - בשביל למנוע את ההתפטרות שלה. לפי הסרט הקצר Expiration Date, היא טוענת שהיא לא יכולה לצאת לדייט עם Scout מכיוון שיש לה רק יום חופשי אחד בשנה. בעדכונים Gun Mettle ו־Tough Break, אפשר לקנות כרטיסים שנותנים גישה למשימות בשביל סקינים (צבעים וצורות חדשות) של כלי נשק. היא מדברת ישירות אל השחקן בהדמיה של מכשיר קשר בשביל לתת לו\לה הנחיות או עדכונים על ההתקדמות שלהם במשימה הנוכחית. (הנתונים תלויים במשימה עצמה)
הערות שוליים

↑  IGN Best of 2007, web.archive.org, ‏2013-11-17
↑  GameSpy's Game of the Year 2007, web.archive.org, ‏2007-12-23
1 2  TF2: Meet the REAL Team, נבדק ב-2022-11-26
| משחקים המשתמשים במנוע ה-Source |
| --- | --- | --- |
| Valve | Valve |  |
| סדרת Half-Life | Half-Life 2 ‏ • Half-Life 2: Deathmatch ‏ • Half-Life Deathmatch: Source ‏ • Half-Life: Source ‏ • Half-Life 2: Lost Coast ‏ • Half-Life 2: Episode One ‏ • Half-Life 2: Episode Two |  |
| אחרים | Alien Swarm ‏ • Counter-Strike: Global Offensive ‏ • Counter-Strike: Source ‏ • Day of Defeat: Source ‏ • Dota 2 ‏ • Left 4 Dead ‏ • Left 4 Dead 2 ‏ • פורטל ‏ • פורטל 2 ‏ • Team Fortress 2 |  |
| משחקים אחרים | משחקים אחרים |  |
| משחקים אחרים | Blade Symphony ‏ • Bloody Good Time ‏ • Consortium ‏ • E.Y.E.: Divine Cybermancy ‏ • The Crossing ‏ • Dark Messiah of Might and Magic ‏ • Dear Esther ‏ • Dogfights: The Game ‏ • Garry's Mod ‏ • Hybrid ‏ • Kuma\War ‏ • Nuclear Dawn ‏ • Postal III ‏ • SiN Episodes ‏ • Sting: The Secret Operations ‏ • Tactical Intervention ‏ • The DinoHunters ‏ • The Ship ‏ • Vampire: The Masquerade – Bloodlines ‏ • Vindictus ‏ • VR Worlds 2 ‏ • Zeno Clash • ‏ Apex Legends |  |
| משחקי חברת Valve |
| --- | --- | --- |
| סדרת Half-Life | Half-Life (הרחבות: Half-Life: Opposing Force, Half-Life: Blue Shift)‏ • Half-Life 2‏ • Half-Life 2: Episode One‏ • Half-Life 2: Episode Two‏ • Half-Life: Alyx |  |
| סדרת פורטל | פורטל‏ • פורטל 2 |  |
| סדרת Counter-Strike | Counter-Strike‏ • Counter-Strike: Condition-Zero‏ • Counter-Strike Neo‏ • Counter-Strike: Source‏ • Counter-Strike Online‏ • Counter-Strike: Global Offensive |  |
| סדרת Dota | Dota 2‏ • Artifact‏ • Dota Underlords |  |
| סדרת Day of Defeat | Day of Defeat‏ • Day of Defeat: Source |  |
| סדרת Team Fortress | Team Fortress Classic‏ • Team Fortress 2 |  |
| סדרת Left 4 Dead | Left 4 Dead‏ • Left 4 Dead 2 |  |
| חבילות | The Orange Box |  |
| משחקים אחרים | Deathmatch Classic‏ • Ricochet‏ • Alien Swarm‏ • Payday: The Heist‏ • Deadlock |  |
| --- | --- |
בקרת זהויות :  BnF: cb166320662 (data)  MusicBrainz release group: 32611612-0468-4b1a-bf88-5862b87dc78e  MusicBrainz work: d4a9fd6f-019c-4681-95db-aafa2d4fef0b 
כל הדמויות במשחק, שמות משמאל לימין: Medic, Demoman, Soldier, Scout, Sniper, Heavy, Spy, Engineer, Pyro.
אברהם תרשיש

| --- | --- |

 לידה:  5 בספטמבר 1899 בוברויסק, האימפריה הרוסית 
 פטירה:  11 בינואר 1990 (בגיל 90) 
 מדינה:  ישראל 
 מקום קבורה:  עין חרוד מאוחד 
 
עין חרוד בראשית שנות העשרים
אברהם תרשיש (5 בספטמבר 1899, א' בתשרי תר"ס – 11 בינואר 1990) היה עיתונאי ופובליציסט ישראלי, מחלוצי העלייה השלישית וגדוד העבודה, ממייסדי הקיבוץ המאוחד ומאנשי אחדות העבודה על גִלגוליה השונים. שימש כעורך "מבפנים", ביטאון הקיבוץ המאוחד, והעיתונים "על המשמר" ו"למרחב", והיה ממייסדי הוצאת הקיבוץ המאוחד.
תולדות חייו

אברהם תרשיש נולד בבוברויסק שברוסיה הלבנה, בתחום המושב של האימפריה הרוסית (כיום בבלארוס), לגיטל לבית אוסובסקי ולרב יואל הכהן תרשיש.
בעת מלחמת האזרחים ברוסיה נחטף לשירות בצבא הלבן, ובמסגרתו הגיע ליבפטוריה שבחצי האי קרים. הוא ערק מהצבא והצטרף לקבוצת חניכי יוסף טרומפלדור בארגון "החלוץ". הוא נסע דרך איסטנבול לארץ ישראל. והגיע ב-20 באוגוסט 1920.
בשנת 1924 נישא ליוכבד בת-רחל, חלוצה, חברת גדוד העבודה, פעילה בתחום החינוך, במועצת הפועלות, בתחום ייצוג הנשים בהתנדבות היישוב לצבא הבריטי במלחמת העולם השנייה ובכתיבה בעיתונים "דבר", "דבר הפועלת", "מבפנים" ועוד.
בארץ ישראל הצטרף לקבוצת החלוצים סוללי כביש טבריה-צמח. חברי הקבוצה היו גרעין החלוצים אשר גייס יצחק שדה כאשר ייסד את גדוד העבודה בי"א באלול תר"ף 1920. ב-1921, משהושלמה סלילת הכביש, היה תרשיש אחראי על פירוק הפלוגה והציוד. תרשיש היה מראשוני עין חרוד, היישוב שהקימו חברי גדוד העבודה בעמק יזרעאל ליד מבוע מעין חרוד, וכן ממייסדי תל יוסף שהוקמה בסמוך. עד 1923 היה חבר מרכז גדוד העבודה. עם הפילוג בין תומכי "הקומונה הארצית" (אנשי "הגדוד") לבין תומכי "המשק" (אנשי "הקיבוץ"), עבר עם תומכי "הקיבוץ" מתל יוסף לעין חרוד, ולאחר מכן היה פעיל בהקמת הארגון הארצי קיבוץ עין חרוד. בשנת 1927 היה ממייסדי הקיבוץ המאוחד.
בשנים 1925–1926 שירת תרשיש את תנועת "החלוץ" בפולין. ב-1936 נשלח עם רעייתו לפולין ולגרמניה כנציגי "החלוץ".
תרשיש היה חבר אחדות העבודה, ועם התאחדותה עם הפועל הצעיר ב-1930 היה לחבר במפא"י. ב-1925 השתתף כציר אחדות העבודה בקונגרס הציוני ה-14 בווינה וב-1937 השתתף כציר בקונגרס הציוני ה-20 שהתקיים בציריך. היה חבר סיעה ב' ובשנת 1944 נבחר מטעם התנועה לאחדות העבודה לאספת הנבחרים הרביעית.
בשנת 1939 נמנה עם מייסדי הוצאת הקיבוץ המאוחד. בשנים 1943–1945 ערך את "מבפנים". בשנים 1950–1954 היה עורך ב"על המשמר", לאחר שתנועתו, התנועה לאחדות העבודה פועלי ציון חברה לשומר הצעיר להקמת מפ"ם. כאשר מת סטלין ב-1953, ו"על המשמר" התאבל עליו, כתב תרשיש מאמרים פובליציסטיים שהיללו את סטלין והדפו את הביקורת על שיטותיו הכוחניות.
בין 1955 ל-1961 היה עורך "למרחב", ביטאונהּ של אחדות העבודה - פועלי ציון לאחר פרישתה ממפ"ם. בנוסף כתב שורה של מאמרים, בין היתר ב"דבר" וב"הפועל הצעיר" בנושאי הקיבוץ, הסוציאליזם ומקומם של היהדות והמסורת בחיי התרבות בקיבוץ.
מ-1961 ואילך היה לעורך ספרותי בהוצאת הקיבוץ המאוחד בתחומי ההיסטוריה, הסוציולוגיה והפילוסופיה, וערך בין השאר את כתבי יצחק טבנקין.
כתביו

בדרכי השליחות: מבחר דברים בשאלות ההסתדרות ותנועת הפועלים (כונס והותקן בידי אברהם תרשיש ואריה פיאלקוב), [תל אביב]: תרבות וחינוך, [1969].
מבט אל פרשיות מן העבר: תשע שיחות, תל אביב: הקיבוץ המאוחד, 1989.
הערות שוליים

↑  לפי המצבה על קברו
| --- | --- |
בקרת זהויות :  NLI: 987007304027005171  GND: 1158330375  ISNI: 0000 0000 8374 788X  LCCN: n79012387  VIAF: 39790335   WorldCat (עם VIAF): 39790335
אברהם בן אברהם

| --- | --- |
 לידה:  1720? 
 פטירה:  24 במאי 1749 (בגיל 29 בערך) וילנה, האיחוד הפולני-ליטאי 
 השקפה דתית:  יהדות 
 
קבר הגאון מווילנה, שבו טמון אפרו של פוטוצקי.
אברהם בן אברהם, ובשמו המקורי הגרף ולנטין פוטוצקי, היה בן למשפחת פוטוצקי, משפחת אצולה נוצרית-קתולית רמה, שהתגייר ונשרף על קידוש השם בעודו בחיים על ידי הכנסייה הקתולית במאה ה-18. הגאון מווילנה אמר עליו כי כל השנים בהן חי כיהודי היו כתיקון של אברהם אבינו.
הסיפור

ישנם כמה עיבודים ספרותיים למעשה גר הצדק מווילנה. לפי אחד הידועים שבהם, אברהם בן אברהם נולד בסוף המאה ה-17 או בראשית המאה ה-18 בעיר וילנה שבליטא, שהייתה אז חלק מהאיחוד הפולני-ליטאי, כוולנטין פוטוצקי. משפחת פוטוצקי הייתה משפחת אצולה פולנית עשירה ומפורסמת. בעת לימודיו באוניברסיטה בפריז פקד בית מרזח שהיה בבעלות יהודי זקן שהיה מנצל כל רגע פנוי ללימוד תורה, ודרכו התוודע ליהדות וחש צורך להתחבר אליה. למרות האיסור בחוק הפולני על המרת דת מנצרות ליהדות, שהעונש על הפרתו היה מוות, התגייר פוטוצקי, ומאז נקרא, כמו גרים אחרים, "אברהם בן אברהם" (על שם אברהם אבינו).
הגרף פוטוצקי האב שוכנע שבנו מת, ולכן לא חיפש אחריו. לאחר גיורו באמסטרדם חזר לווילנה, ולאחר מכן לעיירה לידא הסמוכה, כדי שלא תתגלה זהותו. כעבור פרק זמן הגיעה השמועה על גיורו למשפחתו, והיא פתחה בחיפושים אחריו כדי להחזירו לחיק הנצרות.
עקב הלשנה של יהודי בעיירה שהסתכסך עמו, נתפס אברהם, נחקר ועונה קשות. הוא הודה מיד כי הוא גר ולא הסכים לחזור בו למרות המחילה, העושר והכבוד המובטח לו אם ישוב אל הנצרות. עד הרגעים האחרונים לפני עלייתו למוקד ניסו הכמרים לשכנעו לחזור בו, ללא הצלחה.
בדרכו אל המוקד ניגן אברהם את מילות התפילה "אֲבָל אֲנַחְנוּ עַמְּךָ בְּנֵי בְרִיתֶךָ, בְּנֵי אַבְרָהָם אֹהַבְךָ, שֶׁנִּשְׁבַּעְתָּ לּוֹ בְּהַר הַמּוֹרִיָּה; זֶרַע יִצְחָק יְחִידוֹ, שֶׁנֶּעֱקַד עַל גַּבֵּי הַמִּזְבֵּחַ".  בישיבת וולוז'ין נהגו לנגן ניגון זה. גם הרב איסר זלמן מלצר היה נוהג לנגן ניגון זה בכל מוצאי יום הכיפורים.
לפי המסורת, אברהם הועלה על המוקד בכיכר העיר בווילנה בז' בסיוון תק"ט (13 במאי 1749), יום טוב שני של חג השבועות.  הוא קפץ אל האש הבוערת בזעקת "שמע ישראל". הכנסייה הנוצרית, שראתה באירוע ביזיון עבורה, אסרה על קבורת אפרו, ורק לאחר שוחד שנתן אחד מיהודי הקהילה ניתן חלק מאפרו לקבורה בבית העלמין היהודי שם. טרם פטירתו, ביקש הגאון מווילנה להיקבר ליד קברו של אברהם בן אברהם.
בספרות ובתרבות

ייתכן שמקור המעשה הוא במקרה האמיתי של רפאל סנטימני, קרואטי קתולי שהתגייר והועלה על המוקד בווילנה ב-1753.
יסודות הסיפור בספרות העברית מצויים כבר במאה ה-18. סיפור מעשה הגרף פוטוצקי - בגרסאות שונות - הופיע בדפוס במקורות עממיים רבים. כך, למשל, בספר חיי מוהר"ן מברסלב ובספר 'מעשה צדיקים' של הרב אברהם כלפון. גם בן התקופה רבי יעקב עמדין שמע את הסיפור. הוא כתב בשנת תקט"ז (1755):
מה אירע בימינו לפני איזה שנים בווילנא... שנתגייר שר גדול מגזע פאטאצקא ותפשוהו וחבשוהו ימים רבים בחשבם שיחזור לדתם... שחק להם בזה להם, ובחר מות ארוך וערוך לפניו עם יסורים אכזרים משונים מאוד, מחיי עולם עובר, קבל וסבל הכל מאהבה ומת על קידוש השם.
לציון מיוחד ראויים תיאורים ספרותיים של בני העיר וילנה, המקום בו לפי המסורת התרחשו האירועים הכרוכים בו. כך למשל, בן תקופתו יוצא וילנה, הרופא יהודה בן מרדכי הורביץ מתאר את קורות הגרף פוטוצקי בספרו 'עמודי בית יהודה' (נדפס: אמסטרדם 1766). ומאוחר הרבה יותר חוזר על הסיפור גם אחד מראשי קהילת וילנה שמואל יוסף פין בספרו 'קריה נאמנה' (וילנה 1860).
לפי האגדה הציע לו הגאון מווילנה, שהיה אז בן 29, להצילו על ידי הזכרת שמות קדושים, כלומר שימוש בקבלה מעשית, אך הוא סירב מתוך רצון לקדש שם שמיים.
הרב שלמה זלמן אוירבך, אמר שמקובל לומר בשם הגר"א שאין להקפיד בהליכת ארבע אמות לפני נטילת ידיים שחרית, כיוון שיש אומרים שלאחר מותו של הגרף פוטוצקי, שמסר נפשו על קידוש השם, נחלשה הסטרא אחרא מאוד.
החפץ חיים כתב על מעשה הגרף פוטוצקי:[דרוש מקור]
אם עשרה אנשים היו נוכחים לומר קדיש כאשר גר הצדק אברהם בן אברהם ז"ל הוצא להורג בשריפה, היה המשיח בא מיד.
על עלילת הגרף פוטוצקי נכתבה פואמה בידי שמואל לייב גורדון בשם "גר צדק". הפואמה מתחילה במילים: "גרף פוטוצקי גרף פולני-רם..."
ד"ר סופי בן ארצי כתבה את הרומן ההיסטורי "הענף הגדוע של הגרף פוטוצקי", המתאר את סיפורו.
הסיפור עובד למחזמר בתיאטרון משמחי לב: בשנת 2008 עלתה ההצגה "הגראף פוטוצקי" בהשתתפות עופר הלוי, יקר צמח, שמעון סיאני, ניסים ורטה, יוסף דיין ושי זביב עם מוזיקה מאת עידן יצחקי. בשנת 2019 עלה חידוש להצגה זו בשם "אחד מול כולם" בהשתתפות עופר הלוי, דני שטג, צור עמר, בני שיף, איתי בלייברג, אליעזר שמעון, יוסף דיין ואודי בן דוד.
לקריאה נוספת

ישראל חיים בן-דוד, גרף פוטוצקי, או גר הצדק: אגדה דרמטית בחמש מערכות, תל אביב תש"א
יצחק ברוידס, אגדות ירושלים דליטא, תל אביב: נ' טברסקי, 1947
הרב צבי יוסף מיסקי, הרוזן פוטוצקי: סיפורו של גר-הצדק הידוע על פי הנוסחה המקורית שהיו מספרים זקני ירושלים דליטא, ירושלים : הוצאת משאבים - מרכז ספרותי-חברתי, 1981
זליג שכנוביץ, אברהם בן אברהם: סיפור היסטורי מחיי הגר צדק מווילנה, הוצאת נצח, 1989.
דב אליאך, הגאון, ירושלים תשנ"ח, כרך ג' עמ' 1090 ואילך.
סופי בן ארצי, הענף הגדוע של הגרף פוטוצקי: רומן היסטורי על הגר אברהם בן אברהם, הוצאת ראובן מס, 2020
הערות שוליים

↑  מתוך תפילת "לעולם יהא אדם" בתפילת שחרית
↑  יחיאל משה ורטהיימר, "ויחל משה" עמוד 173
↑  כאן הניגון של גר הצדק בביצועו של בעל המנגן לוי יצחק שושן.
↑  נצחיה יעקב, הליטאי שנשרף על קידוש השם: "זה סיפורה של יהדות אירופה במאה ה-18", באתר ynet, 21 באפריל 2021
↑
Magda Teter, "The Legend of Ger Zedek of Wilno as Polemic and Reasurance," AJS Review 29 no. 2(2005), 237-263 full text article at www.COJS.org
↑  אות ז', עמ' י"ז.
↑  סימן רפ"ט, עמ' תצ"ה.
↑  הספר "ויקם עדות ביעקב" בפורמט דיגיטלי, באתר הספרייה הלאומית
↑  הליכות שלמה, הלכות תפילה פרק כ' הערה 49; 1=הרב דוד כוכב באתר פורטל הדף היומי
↑  הליטאי שנשרף על קידוש השם: "זה סיפורה של יהדות אירופה במאה ה-18", באתר ynet, 21 באפריל 2021
↑   הגרף פוטוצקי, סרטון בערוץ "Nissim Verta", באתר יוטיוב (אורך: 06:02)
↑   הגראף פוטוצקי 1, סרטון בערוץ "idanyi1234", באתר יוטיוב (אורך: 02:53)
↑   הגראף פוטוצקי 2, סרטון בערוץ "idanyi1234", באתר יוטיוב (אורך: 01:53)
↑   הגראף פוטוצקי 3, סרטון בערוץ "idanyi1234", באתר יוטיוב (אורך: 01:35)
↑  אסף פני-אל, גרף במגמת עלייה-ביקורת מופע ילדים, באתר ערוץ 7, 5 במרץ 2020
↑  יצחק טסלר, הקונטרה לפסטיגל: להיטי החנוכה שכבשו את במות המגזר, באתר ynet, 26 בדצמבר 2019
↑   ההצגה שכובשת את הבמות בארץ - "אחד מול כולם" טריילר, סרטון בערוץ "משמחי לב - תיאטרון יהודי I מבית עופר הלוי", באתר יוטיוב (אורך: 02:29)
| --- | --- |
בקרת זהויות :  NLI: 987007266783905171  PLWABN: 9810553805705606  ISNI: 0000 0004 0199 1846  LCCN: n88623952  VIAF: 4060153126235424750004   WorldCat (עם VIAF): 4060153126235424750004
Thru Your Phone

| --- | --- |

עטיפת השיר
 שיר בביצוע קארדי בי
 מתוך האלבום Invasion of Privacy
 יצא לאור:  5 באפריל 2018
 פורמט:  הורדה דיגיטלית
 תאריך הקלטה:  2017-18
 סוגה:  R&B
 שפה:  אנגלית
 אורך:  3:08
 חברת תקליטים:  אטלנטיק
 כתיבה:  קארדי בי, בני בלנקו, אלי טמפוסי
 לחן:  קארדי בי
 הפקה:  בני בלנקו, אנדרו וואט
Thru Your Phone (בעברית: דרך הטלפון שלך) הוא שיר שהוקלט על ידי הראפרית האמריקאית קארדי בי. השיר יצא לאור ב-5 באפריל 2018, ביחד עם צאת אלבום הבכורה שלה, Invasion of Privacy, על ידי חברת התקליטים אטלנטיק רקורדס.
עם יציאתו נכנס השיר אל המקום ה-80 במצעד של קנדה, וה-50 במצעד הבילבורד הוט 100.
רקע וכתיבה

השיר נכתב על ידי קארדי בי, בני בלנקו, ג'ורדן ת'ורפ, ג'סטין טרנטר, אלי טמפוסי ואנדרו וואט והופק על ידי וואט ובני בלנקו. מגזין הבילבורד השוו את השיר לשיר "Bust Your Windows" של ג'זמין סאליבן.
מילות השיר מתמקדות בנקמה אשר נוצרה בעקבות בגידה דרך הטלפון של אחד מבני הזוג במערכת היחסים.
הצלחה

למרות שלא יצא כסינגל, קיבל השיר את מעמד הזהב בארצות הברית, על ידי איגוד תעשיית ההקלטות האמריקאי, עבור מכירות של למעלה מ-500 אלף עותקים במדינה. בשנת 2019, הוענק לו תואר הפלטינה, עבור מכירות של למעלה ממיליון עותקים במדינה. ביוטיוב זכה השיר להצלחה רבה גם כן, כאשר צבר למעלה מ-30 מיליון צפיות בסך הכל.
בספוטיפיי צבר השיר למעלה מ-80 מיליון השמעות בסך הכל.
מיקומי שיא

עם יציאתו נכנס השיר אל המקום ה-50 במצעד הבילבורד הוט 100.
|   ‏‏‏  מצעדים ודירוגים (2018-20)> מדינה |   ‏‏‏  מצעדים ודירוגים (2018-20)> מצעד |   ‏‏‏  מצעדים ודירוגים (2018-20)> מיקום שיא |   ‏‏‏  מצעדים ודירוגים (2018-20)>  |
| --- | --- | --- | --- |
|  ארצות הברית | בילבורד הוט 100 | 50 |  |
|  ארצות הברית | מצעד שירי ה-R&B\היפ הופ | 29 |  |
|  ארצות הברית | רולינג סטון טרנדינג 25 | 25 |  |
|  קנדה | קנדה הוט 100 | 80 |  |
נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
 מכירות + הזרמת מדיה בלבד
הערות שוליים

↑  New Orleans Rap Pioneer Devious on Being Sampled by Cardi B and Drake Going Bounce, Complex (באנגלית)
↑  "Cardi B Bests Beyonce for the Most Simultaneous Hot 100 Hits Among Women". Billboard. נבדק ב-2018-10-24.
↑  מצעד השירים הקנדי - "קנדה הוט 100"
1 2  מצעד הבילבורד הוט 100
↑  "Cardi B Bests Beyonce for the Most Simultaneous Hot 100 Hits Among Women". Billboard. נבדק ב-2018-11-01.
↑  "5 Things We Discovered From Cardi B's 'Invasion of Privacy'". Billboard. נבדק ב-2018-11-01.
↑  Sheffield, Rob (2018-04-06). "Review: Cardi B's Debut, 'Invasion of Privacy,' Is Personal, Undeniable". Rolling Stone (באנגלית אמריקאית). נבדק ב-2018-11-01.
1 2  "Gold & Platinum - RIAA". RIAA (באנגלית אמריקאית). נבדק ב-2018-11-01.
↑  Gold & Platinum, RIAA (באנגלית)
↑  Cardi B (2018-04-05), Cardi B - Thru Your Phone [Official Audio], נבדק ב-2018-11-01
↑  Invasion of Privacy, נבדק ב-2019-12-17
↑  Top 25 Trending Songs & Music Hits | Rolling Stone Music Charts (באנגלית אמריקאית)
| קארדי בי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Invasion of Privacy |  |
| מיקסטייפים | Gangsta Bitch Music, Vol. 1 • Gangsta Bitch Music, Vol. 2 |  |
| סינגלים | "Cheap Ass Weave" • "Bodak Yellow" • "MotorSport" • "Bartier Cardi" • "Be Careful" • "I Like It" • "Ring" • "Money" • "Please Me" • "Press" • "WAP" • "Up" • "Hot Shit" • "Bongos" |  |
| השתתפות בסינגלים | "No Limit" • "La Modelo" • "Finesse (Remix)" • "Ahora Dice (Remix)" • "Girls" • "Dinero" • "Girls Like You" • "Who Want the Smoke?" • "Backin' It Up" • "Taki Taki" • "Twerk" • "Clout" • "South of the Border" • "Yes" • "Writing on the Wall" • "Me Gusta" • "Wild Side" • "Rumors" • "No Love (Extended)" • "Shake It" |  |
| שירים אחרים | "Get Up 10" • "Drip" • "I Do" • "Bickenhead" • "Best Life" • "Thru Your Phone" • "She Bad" • "Money Bag" • "Champagne Rosé" • "On Me" • "Thotiana (Remix)" • "Wish Wish" • "Rodeo" • "Bet You Wanna" |  |
| --- | --- |
בקרת זהויות :  MusicBrainz work: 6bd70098-dc33-46f9-8462-97a755db15da
The Corre

| The Corre>  הלוגו הרשמי של הקבוצה.קבוצה |
| --- | --- | --- |
חברי הקבוצה: איזיקיאל ג'קסון הית' סלייטר ג'סטין גבריאל וייד בארט
תאריך הקמה: 14 בינואר 2011
תאריך פירוק: 10 ביוני 2011
שנות פעילות: 2011
The Corre הייתה קבוצת היאבקות מקצועית אשר הופיעה בארגון ההיאבקות האמריקאי, ה-WWE כחלק מהתוכנית סמאקדאון בשנת 2011. הקבוצה הוקמה לאחר שהית' סלייטר, ג'סטין גבריאל ווייד בארט עזבו את קבוצת הנקסוס והצטוותו לשורות איזיקיאל ג'קסון.
היסטוריה > הקמה

לאחר שוייד בארט הודח מתפקיד המנהיג של הנקסוס על ידי CM פאנק, הוא עבר מהתוכנית Raw לתוכנית סמאקדאון. תחת הנהגתו של פאנק, ג'סטין גבריאל והית' סלייטר סירבו להכות אחד את השני בעזרת מקלות במבוק לפי פקודותיו של פאנק כחלק מטקס החניכה, ובעקבות זאת השניים עזבו את הקבוצה. ב-14 בינואר בתוכנית סמאקדאון, גבריאל וסלייטר התערבו במהלך הקרב של בארט נגד ביג שואו, כשהם תקפו את שואו. איזיקיאל ג'קסון הצטרף לתקיפתם לאחר שביצע על שואו את מהלך הבאדי סלאם. ביג שואו המשיך בפיוד נגד הקבוצה במשך קיומה וב-21 בינואר, הקבוצה הוכרה בשם The Corre. חברי הקבוצה הודיעו שהם יהיו ללא הנהגה בולטת מתוך עיקרון שכל החברים בקבוצה שווים. ארבעתם התחרו בקרב הרויאל ראמבל שנערך ב-30 בינואר, אך כולם הודחו על ידי מתאבקים שונים (גבריאל על ידי דניאל בריאן, סלייטר על ידי ג'ון סינה, ג'קסון על ידי קיין ובארט על ידי רנדי אורטון). ג'קסון הצליח להדיח בקרב את ביג שואו, בעוד שבארט הצליח להדיח את ריי מיסטריו ודיזל, מה שגרם לו להיות אחד מארבעת המתאבקים האחרונים בקרב.
היסטוריה > זכייה בתארים

במהלך תקופת הפעילות של הקבוצה, חברי הקבוצה הפריעו לקיומם של קרבות והיו אחראים לתקיפות לאחר הקרבות. מתיחות בין חברי קבוצת The Corre לבין חברי קבוצת הנקסוס הובילה לתיגרה בין שתי הקבוצות לפני קרב הרויאל ראמבל. באירוע תא ההדחות, שנערך ב-20 בפברואר, גבריאל וסלייטר הפכו לראשונים בקבוצה שזוכים באליפות כלשהי במהלך קיומה של הקבוצה, כשהם זכו באליפות הזוגות של ה-WWE לאחר שניצחו את סנטינו מארלה וולדימיר קוזלוב. תקופת כהונתם כאלופי הזוגות הייתה השנייה שלהם ביחד לאחר שבראשונה הם היו חלק מקבוצת הנקסוס. באותו האירוע, בארט קיבל הזדמנות להתחרות בקרב על אליפות העולם במשקל כבד, כשהיה חלק מקרב תא ההדחות של סמאקדאון, אך הוא לא הצליח לזכות בתואר, משום שביג שואו היה אחראי על הדחתו בקרב. לילה לאחר מכן בתוכנית Raw, גבריאל וסלייטר הפסידו את חגורות האליפות לג'ון סינה ואלוף ה-WWE, המיז. לעומת זאת, גבריאל וסלייטר דרשו מיד את הקרב החוזר שלהם, שבו ניצחו באליפות הזוגות של ה-WWE בפעם השלישית בקריירה. ב-25 במרץ בתוכנית סמאקדאון, בארט ניצח את קופי קינגסטון וזכה באליפות הבין-יבשתית, שהייתה אליפות היחידים הראשונה שלו בקריירה.
היסטוריה > הנפילה והפירוק

במהלך קרב ארבעה נגד ארבעה ברסלמניה 27 מול יריביהם ביג שואו, קיין, קופי קינגסטון וסנטינו מארלה, חברי הקבוצה נחלו מפלה בתוך פחות מ-2 דקות. לילה לאחר מכן בתוכנית Raw, הקבוצה ניסתה להשיב לעצמה טיפה מכוח ההרתעה שלה כשתקפה את ג'ון סינה ודה רוק, אך השניים הצליחו לגבור עליהם בתקיפה זו. ב-22 באפריל בתוכנית סמאקדאון, גבריאל וסלייטר הפסידו את חגורות האליפות לביג שואו וקיין. השניים כשלו בניסיונם בקרב החוזר ביניהם ב-29 באפריל בתוכנית סמאקדאון. כמו כן, בארט וג'קסון כשלו גם הם בניסיונם לזכות בחגורות אליפות הזוגות באירוע חוקי אקסטרים, שנערך ב-1 במאי. ניצוצות של מתיחות הורגשו כאשר החברים בקבוצה התחילו להפסיד קרבות למרות הפרעות לטובת החברים האחרים בקבוצה. ב-6 במאי בתוכנית סמאקדאון, ג'קסון סירב לחגוג עם יתר חברי הקבוצה, כשהוא ניצח את ביג שואו, ובחר לעזוב את הזירה. עזיבה זו גרמה לבארט, גבריאל וסלייטר לתקוף את ג'קסון מאחורי הקלעים, מה שלמעשה בישר על עזיבתו של ג'קסון את הקבוצה. כמו כן, בארט וג'קסון ניהלו ביניהם פיוד, כשהאחרון איתגר את בארט לקרב על תואר האליפות הבין יבשתית, אך ג'קסון לא צלח באף אחד משני הניסיונות שלו: בראשון, ג'קסון ניצח כתוצאה מפסילה במסגרת האירוע מעבר לקצה, שנערך ב-22 במאי, ובשני, ג'קסון ניצח כתוצאה מספירת חוץ במסגרת פרק של התוכנית סמאקדאון, שהתקיים ב-3 ביוני. שבוע לאחר מכן, בארט שברח מג'קסון, ומחבריו, גבריאל וסלייטר, במהלך קרב שלושה נגד שלושה, כשמנגד יריביהם היו ג'קסון והאוסוס (ג'יי וג'ימי אוסו), מה שגרם לחברי קבוצת The Corre להפסיד בקרב. לאחר הקרב, גבריאל וסלייטר התעמתו עם בארט, שבתגובה הכריז על פירוקה של הקבוצה.
אליפויות והישגים

הישגים בארגון ההיאבקות World Wrestling Entertainment - WWE
האליפות הבין יבשתית (פעם אחת) - בארט
אליפות הזוגות של ה-WWE (פעמיים) - סלייטר וגבריאל